**Gymnázium Leonarda Stöckela v Bardejove** je škola s vyše osemdesiatročnou históriou, nadväzujúca na bohatú tradíciu bardejovského školstva.

Dejiny
------

Pamätník Leonarda Stöckela v mestskom parku v Bardejove
Prvými zmienkami o existencii bardejovskej školy (mestskej latinskej školy) sú zápisy v mestských účtoch z rokov 1434 – 1440. V období nástupu humanistických a renesančných myšlienok v roku 1508 vznikla v Bardejove evanjelická humanistická škola, ktorá si získala slávu v celom Uhorsku. Pôsobil na nej významný pedagóg, humanistický básnik Valentín Eck. Kvalitatívnym prínosom pre ďalší vývoj školy bol príchod bardejovského rodáka, Lutherovho žiaka – Leonarda Stöckela – zo štúdií v nemeckom Wittenbergu. Školu viedol od roku 1539 s krátkou prestávkou 21 rokov a škola dosiahla pod jeho vedením modernými vyučovacími metódami vysokú úroveň, stala sa vyhľadávanou školou detí popredných šľachtických a meštianskych rodín.

*Štátne reálne gymnázium* bolo zriadené s platnosťou od 1. septembra 1937. Po mnohých ťažkostiach súvisiacich s umiestnením školy sa v šk. roku 1937/38 začalo vyučovať 89 študentov v dvoch oddeleniach prvého ročníka. Prvým riaditeľom školy bol Pavol Dianiška.

V šk. roku 1938/39 sa začína vyučovať v priestoroch bývalého maďarského gymnázia. V období Slovenského štátu dochádza k ďalším zmenám v živote školy. Mení sa jej názov na *Štátne gymnázium slovenské v Bardejove*. Školu museli opustiť židovskí žiaci, bol zrušený koedukačný systém a pre dievčatá boli zriadené osobitné triedy. Zo školy odchádzajú profesori českej a maďarskej národnosti.

V 50-tych a 60-tych rokoch reformy v oblasti školstva viedli k zániku gymnázia a vzniku jedenásťročnej strednej školy. V roku 1960 bola zriadená *stredná všeobecnovzdelávacia škola*, v roku 1965/66 sa zaviedlo štúdium prírodovedného a humanitného zamerania, a v roku 1969 sa škola opäť zmenila na štvorročné *gymnázium*. V osemdesiatych rokoch bola vybudovaná školská jedáleň, zrekonštruovaná kotolňa a k telocvični bola pristavená posilňovňa, boli dobudované moderné učebne a laboratóriá pre fyziku, chémiu, biológiu. V roku 1994 bol škole prepožičaný čestný názov *Gymnázium Leonarda Stöckela*.

V súčasnosti v škole študuje 630 študentov v 19-tich triedach 1 – 4. ročníka, vyučuje 43 kvalifikovaných učiteľov. V škole je k dispozícii knižnica, v roku 2009 sa po rozsiahlej rekonštrukcii podkrovných priestorov začali využívať nové učebne a aula. Študenti sú úspešnými riešiteľmi predmetových olympiád (fyzika, biológia, geografia) na slovenskej i medzinárodnej úrovni. Od roku 1997 študenti školy 7-krát zastupovali Slovensko na medzinárodnej fyzikálnej olympiáde.

V roku 2010 si nielen študenti a učitelia Gymnázia Leonarda Stöckela (GLS), ale aj všetci Bardejovčania, či hostia z iných miest pripomenuli 500. výročie narodenia tohto veľkého človeka, ktorého meno nesie samotné gymnázium. Oslavy vyvrcholili 8. októbra 2010 odhalením *Pamätníka Leonarda Stöckela* v mestskom parku pri GLS. Keďže nepoznáme presný portrét Leonarda Stöckela, na pamätníku sú symboly znázorňujúce aktivity Leonarda Stöckela. Trojmetrový vysoký štíhly pamätník z bieleho bulharského vápenca vysekal akademický sochár Martin Kutný. Pamätník vyjadruje všetky oblasti umenia a vzdelania, v ktorých Leonard Stöckel vynikal. Je v ňom znázornená symbolika reformačného humanistu, pedagóga, organizátora školského života, spisovateľa aj hudobného teoretika.

|  |  |  |
| --- | --- | --- |
| „ | Žiaci nech sa neschádzajú iba kvôli prednáškam alebo kvôli inému prospechu pri učení. Študenti nech sa k sebe správajú so vzájomnou úctou, nech si vzájomne plnia povinnosti, medzi ktorými nech je na prvom mieste priateľské napomenutie alebo povzbudenie k štúdiu: tak nech v meste pozdravujú mešťanov a počestné matróny a nech ďakujú obnažením hlavy. Nech o nich nepočuť, že sú namyslení a neskromní. | "|
| – Stöckel, L.: *Zákony bardejovskej školy* |

Externé odkazy
--------------

* Oficiálna stránka školy

| * z
* d
* u
Bardejov |
| --- |
| Samospráva | 
* *Primátor:* Boris Hanuščak (od 1999)
* *Čestní občania*
* *Mestské časti:*
* Bardejov
* Bardejovská Nová Ves
* Dlhá Lúka

 |
| Geografia | Ondavská vrchovina
* Busov
* *Vodstvo:* Topľa
* Šibská voda
* *Chránené územia:*Slatina pod Lieskovcom
 |
| Dejiny | 
* Humanistické gymnázium

 |
| Pamiatky a stavby | 
* Bazilika svätého Egídia
* Evanjelický kostol
* Humanistické gymnázium
* Chrám svätého prepodobného Serafima Sarovského
* Chrám svätých Petra a Pavla
* Kostol svätého Jána Krstiteľa
* Mestské opevnenie
* Radnica
* *Zoznam kultúrnych pamiatok*
* *K:Stavby*
* *K:Kostoly*

 |
| Doprava | 
* *Cestná:*
* I/77
* II/545
* *Železničná:* Železničná stanica Bardejov
* Železničná trať Prešov – Bardejov

 |
| Námestia a ulice | 
* *Námestia:* Radničné námestie
* Námestie SNP
* Námestie armád. gen. Ludvíka Svobodu
* *Zoznam*

 |
| Školy | 
* Gymnázium Leonarda Stöckela
* Spojená škola Juraja Henischa
* Stredná priemyselná škola
* Súkromná stredná odborná škola
* Súkromné gymnázium DSA
* *K:Školy*

 |
| Šport | 
* HK Bardejov
* Mestský futbalový štadión Bardejov
* MHC Bardejov
* Partizán Bardejov
* Partizán Bardejov BŠK (ženy)
* *K:Šport*

 |

Súradnice: 49°17′24″S 21°16′20″V﻿ / ﻿49,289956°S 21,272109°V﻿ / 49.289956; 21.272109